KBlocksi käsiraamat

# KBlocksi käsiraamat

Mauricio Piacentini `<piacentini@kde.org>`

Tõlge eesti keelde: Marek Laane
Versioon 0.3 (KDE
4.11) (2013-05-05)

Autoriõigus © 2008 Mauricio Piacentini

Autoriõiguse märge

KBlocks on klassikalise langevate klotside mängu KDE versioon.

Tabelite nimekiri

4.1. Kiirklahvid

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

loogikamäng, arkaadmäng

### Mängijate arv:

Üks

KBlocks on klassikaline langevate klotside mäng. Selle mõte on asetada langevad klotsid nii, et read saaksid täis. Kui rida on täis, see eemaldatakse ning mänguväljale tekib ruumi juurde. Kui klotsil ei ole enam ruumi langeda, on mäng läbi.

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

pöörata langevaid klotse ja sobitada nad kokku, et tekiks täisrida, mis kaob ja annab mänguväljale ruumi juurde.

Vaikimisi saab langevaid klotse liigutada vasakule või paremale klahvidega Nool vasakule või Nool paremale. Nool alla paneb klotsi kiiremini langema, Nool üles aga pöörab klotsi. Kõigi mängutoimingute jaoks kasutatavaid klahve saab seadistada menüükäsuga Seadistused → Kiirklahvide seadistamine...

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Reeglid

- Reeglid on imelihtsad: taga klotsidele piisav ruum langemiseks!

- Kui klotsil pole kuhugi langeda, on mäng läbi.

Strateegia ja nõuanded
Strateegia ja nõuanded

## Strateegia ja nõuanded

- Jälgi alati eelvaatluse ala, kus näeb, milline klots järgmisena ilmub.

- Lisapunktide hankimiseks püüa eemaldada korraga mitu rida.

Peatükk 4. Käsud/kiirklahvid
Käsud/kiirklahvid

# Peatükk 4. Käsud/kiirklahvid

Allpool on kirjeldatud lühidalt kõiki menüükirjeid.

## Menüükirjed

Mäng → Ühe mängijaga mäng (Ctrl+N)

  Alustab uut ühe mängijaga mängu.

Mäng → Inimene arvuti vastu

  Võimaldab võrrelda oma oskusi tehisintelligentsi omaga ning mängida arvuti vastu samasuguse langevate plokkide jagada, kus sinu päralt on esimene käik.

Mäng → Paus (P)

  Peatab mängu.

Mäng → Näita rekordeid (Ctrl+H)

  Näitab iga raskusastme edetabelit (maksimumpunkte).

Mäng → Välju (Ctrl+Q)

  Lõpetab KBlocksi töö.

Seadistused → Raskusaste

  Võimaldab alammenüüst valida mängu raskusastme.

  Raskusastmeid on kolm: Kerge (mäng algab tasemel 0), Keskmine (mäng algab tasemel 5) ja Raske (mäng algab tasemel 10).

Lisaks on KBlocksil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Vaikimisi kiirklahvid
Vaikimisi kiirklahvid

## Vaikimisi kiirklahvid

Järgnev tabel näitab vaikimisi kiirklahve.

Tabel 4.1. Kiirklahvid

Klahvikombinatsioon | Toiming
--- | ---
Ctrl+N | Ühe mängijaga mäng
Ctrl+Q | KBlocksi töö lõpetamine
F1 | KBlocksi käsiraamat
Shift+F1 | 'Mis see on?' abi
Ctrl+H | Rekordite näitamine
P | Mängu peatamine
Nool paremale | Klotsi liigutamine paremale
Nool vasakule | Klotsi liigutamine vasakule
Nool alla | Klotsi liigutamine alla
Z | Klotsi pööramine päripäeva
Nool üles | Klotsi pööramine vastupäeva

Kiirklahve võib muuta menüüst Seadistused → Kiirklahvide seadistamine...

Peatükk 5. Korduma Kippuvad Küsimused
Korduma Kippuvad Küsimused

# Peatükk 5. Korduma Kippuvad Küsimused

5.1. Kuidas muuta mängu välimust?

5.1. | Kuidas muuta mängu välimust?
| Selleks vali menüü Seadistused ja sealt KBlocksi seadistamine....

Peatükk 6. Mängu seadistused
Mängu seadistused

# Peatükk 6. Mängu seadistused

Mängu saab seadistada menüükäsuga Seadistused → KBlocksi seadistamine..., mille peale ilmub dialoog.

Uue teema valimiseks vali see lihtsalt loendist. Kõigi nimekirja elementide juures on teena nimest vasakul näha väike eelvaatlus. Valik rakendatakse kohe.

Kui oled valitud teemaga rahul, klõpsa nupule Sulge, mis asub dialoogi allosas.

Peatükk 7. Autorid ja litsents
Autorid ja litsents

# Peatükk 7. Autorid ja litsents

KBlocksi autoriõigus 2007-2008

Autor

- Mauricio Piacentini `(piacentini AT kde.org)`

Dokumentatsiooni autoriõigus 2008: Mauricio Piacentini `(piacentini AT kde.org)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KBlocksi hankimine

KBlocks on osa KDE projektist http://www.kde.org/.

KBlocks asub paketis kdegames KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et KBlocks oma süsteemis kompileerida ja paigaldada, anna KBlocks baaskataloogis järgmised käsud:

    % ./configure
    % make
    % make install

Kuna KBlocks kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.